**ศูนย์การค้าเสริมไทยคอมเพล็กซ์** (อังกฤษ: Sermthai Complex) เป็นศูนย์การค้าที่ใหญ่ที่สุดในจังหวัดมหาสารคาม และเป็นศูนย์การค้าท้องถิ่นขนาดใหญ่ในกลุ่มเสริมไทย บริหารงานโดย บริษัท เสริมไทยคอมเพล็กซ์ จำกัด ตั้งอยู่บนถนนนครสวรรค์ ในพื้นที่ตำบลตลาด อำเภอเมืองมหาสารคาม จังหวัดมหาสารคาม ใกล้กับ มหาวิทยาลัยราชภัฏมหาสารคาม

ประวัติ
-------

### การก่อตั้ง

เมื่อปี พ.ศ. 2500 ร้านเสริมไทยได้ก่อตั้งขึ้นโดยมีนายจิระศักดิ์ คณาสวัสดิ์ เป็นเจ้าของกิจการดูแล โดยเริ่มแรกได้ขายพวกเสื้อผ้า เครื่องสำอาง ยา ต่อมาได้ขยายมาขายพวกเครื่องเขียน เครื่องแบบนักเรียน อุปกรณ์การศึกษา และเป็นตัวแทนองค์การค้าของครุสภาประจำจังหวัด 

หลังจากนั้นในปี 2526 ได้ขยายกิจการจนกลายมาเป็นห้างสรรพสินค้า 6 ชั้นที่เริ่มในนาม "ห้างเสริมไทยพลาซ่า" ถือเป็นห้างสรรพสินค้าแห่งแรกในจังหวัด

ต่อมาในปี 2546 นพ.กิตติศักดิ์ และ พญ.โศรยา คณาสวัสดิ์ พร้อมทั้งคณะได้รับช่วงต่อให้ดูแลกิจการจากกิจการครอบครัวจึงได้ปรับปรุงโครงสร้างและรูปแบบให้เป็นมาตรฐานและสวยงามมากขึ้นเห็นว่า เสริมไทยสรรพสินค้า มีจุดอ่อน คือ การไม่มีร้านค้าชั้นนำ สินค้าแบรนด์เนมมีจำนวนน้อย ไม่มีความหลากหลาย ไม่มีพันธมิตรที่แข็งแกร่ง อีกทั้งจังหวัดมหาสารคามยังเป็นจังหวัดรอง จึงได้คิดและปรับเปลี่ยนแนวทางการทำธุรกิจ แบบ 360 องศา จากเสริมไทยสรรพสินค้า เป็น "เสริมไทยพลาซ่า" ในปี 2547 ด้วยการนำร้านค้าชั้นนำ ร้านอาหาร ซุปเปอร์มาร์เก็ตขนาดใหญ่ ทันมัย อย่างตลาดโลตัส ที่เปิดตัวเป็นสาขาแรกของประเทศไทย มีโรงภาพยนตร์ ที่ทันสมัย ฉายพร้อมกับกรุงเทพฯ และจังหวัดใหญ่ในประเทศ ก่อสร้างอาคารจอดรถ มีศูนย์คอมพิวเตอร์และมือถือขนาดใหญ่ ของจังหวัดมหาสารคามด้วยงบการลงทุนกว่า 200 ล้านบาท บนเนื้อที่ 2 ไร่ครึ่ง 

"**เสริมไทยคอมเพล็กซ์**"
เสริมไทยคอมเพล็กซ์.....การคิดใหญ่ ทำใหญ่ ยกระดับสู่ห้างสรรพสินค้าชั้นนำระดับประเทศ
ด้วยเสริมไทยพลาซ่า มีข้อจำกัดในเรื่องขนาดพื้นที่ ไม่สามารถขยาย และรองรับกับร้านค้าใหม่ ๆ เข้ามาได้ ที่จอดรถบริการลูกค้าเริ่มไม่เพียงพอ พญ.โศรยา จึงได้ตัดสินใจลงทุนครั้งใหญ่ด้วยงบลงทุนกว่า 1,000 ล้านบาท การก่อสร้างศูนย์การค้าขนาดใหญ่ แห่งใหม่ของจังหวัดมหาสารคาม "ศูนย์การค้าเสริมไทยคอมเพล็กซ์" บนเนื้อที่โครงการ 63 ไร่ ติดกับมหาวิทยาลัยราชภัฏมหาสารคาม เป็นศูนย์การค้าที่ครบครัน ทันสมัย ประกอบด้วย TESCO LOTUS ขนาด HYPERMARKET กว่า 8,000 ตร.ม. โรงภาพยนตร์ SF จำนวน 5 โรง, เสริมไทยดีพาร์ทเม้นท์สโตร์ รวมแบรนด์ชั้นนำกว่า 100 แบรนด์ , สถาบันการเงินกว่า 10 แห่ง , ร้านค้า และ ร้านอาหารชั้นนำกว่า 200 ร้านค้า และที่จอดรถมากกว่า 3,000 คัน "เสริมไทยคอมเพล็กซ์" ตอบสนองลูกค้าชาวจังหวัดมหาสารคามและเป็นที่ยอมรับของคู่ค้า พันธมิตรทางการค้า โดยพุ่งเป้าเป็นห้างสรรพสินค้าที่ใหญ่ที่สุดใน 3 จังหวัด ได้แก่ มหาสารคาม ,ร้อยเอ็ด และ กาฬสินธุ์ อีกทั้งยังเป็นต้นแบบของห้างสรรพสินค้าของคนไทยที่มีการพัฒนาสู่สากลอย่างยั่งยืน และเปิดโฉมใหม่ของเสริมไทยคอมเพล็กซ์ เมื่อวันที่ 21 ธันวาคม 2555 
เสริมไทยคอมเพล็กซ์ ประสบความสำเร็จอย่างงดงาม จึงได้ขยายพื้นที่เฟส 2 ด้วยงบการลงทุนกว่า 300 ล้านบาท ทำให้มีพื้นที่เพื่อการขายปลีกและร้านค้าเช่าต่างๆ รวม 2 ชั้น กว่า 68,000 ตารางเมตร ไม่นับรวมชั้นใต้ดินเพื่อการจอดรถ อีก 1 ชั้น เพื่อยกระดับขึ้นไปในอีกระดับหนึ่งสู่การเป็นห้างสรรพสินค้าชั้นนำระดับประเทศ ทำให้มีพื้นที่สำหรับร้านค้าชั้นนำใหม่ๆ เพิ่มเติมเข้ามา พร้อมการตกแต่งด้วยแนวคิด Shopping in the garden ผสมผสานกับธรรมชาติอย่างลงตัว ตอบโจทย์ทุกความต้องการของผู้ใช้บริการและเปิดดำเนินการในวันที่ 27 ตุลาคม 2560

การบริหารจัดการอย่างมืออาชีพ สู่มาตรฐานสากล

วิสัยทัศน์ของ เสริมไทยกรุ๊ป คือ เป็นศูนย์การค้าชั้นนำ ที่มีมาตรฐานระดับสากล ทันสมัยและครบวงจร
โดยมีระบบการบริหารที่มีประสิทธิภาพ
สร้างความพึงพอใจสูงสุดแก่ลูกค้า ใส่ใจในสิ่งแวดล้อมและสร้างสรรค์สิ่งที่ดีให้สังคม

การจัดสรรพื้นที่
----------------

เสริมไทยคอมเพล็กซ์ ประกอบด้วยพื้นที่สำคัญดังนี้

* เสริมไทย ดีพาร์ทเม้นท์ สโตร์
* โลตัส สาขามหาสารคาม (เดิมชื่อเทสโก้ โลตัส ดีพาร์ทเม้นท์ สโตร์) ชั้น 1
* โรงภาพยนตร์เอสเอฟ ซีเนม่า จำนวน 5 โรงภาพยนตร์ ชั่น 2
* เสริมไทยคอมเพล็กซ์ ฟู้ดคอร์ต ชั้น 2
* ธนาคารและสถาบันการเงิน ชั้น 1
* ร้านอาหารชั้นนำ อาทิ แมคโดนัลด์ ไดรฟ์ทรู สตาร์บัคส์

เดอะพิซซ่าคอมปานี สเวนเซ่นส์ เคเอฟซี ฯลฯ

* ร้านค้าชั้นนำ อาทิ วัตสัน ซีเอ็ด ร้านนายอินทร์ ฯลฯ
* เกมส์ สวนสนุก บ้านบอล ชั้น 2
* ร้านค้าไอที
* ร้านค้าแฟชั่น
* ร้านทำเล็บ ร้านเสริมสวย

อ้างอิง
-------

1. ↑  sarakhamguide.com,เสริมไทยคอมเพล็กซ์ มหาสารคาม[*ลิงก์เสีย*] สืบค้นเมื่อ 20/10/2560
2. ↑  ประวัติเสริมไทยคอมเพล็กซ์ มหาสารคาม สืบค้นเมื่อ 20/10/2560

แหล่งข้อมูลอื่น
---------------

* เสริมไทย
* เสริมไทยพลาซ่า
* เสริมไทยคอมเพล็กซ์


วิกิมีเดียคอมมอนส์มีสื่อที่เกี่ยวข้องกับ **เสริมไทยคอมเพล็กซ์**